REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/253-16

2. novembar 2016. godine

B e o g r a d

Z A P I S N I K

8. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 2. NOVEMBRA 2016. GODINE

Sednica je počela u 15,05 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Dragana Barišić, zamenik člana Bojana Torbice, Krsto Janjušević, Vesna Marković, Ivan Manojlović, zamenik člana Jelene Žarić Kovačević, Srbislav Filipović, Vojislav Vujić, zamenik člana Petra Petrovića, Miroljub Stanković, Saša Radulović i Bajro Gegić.

Sednici nisu prisustvovali članovi Odbora: Aleksandra Majkić, Zvonimir Stević, Balint Pastor, Gordana Čomić, Dejan Šulkić, Zoran Krasić i Vesna Nikolić Vukajlović.

Sednici je prisustvovao Predrag Ivanović, pomoćnik direktora Uprave za javni dug.

Pre prelaska na utvrđivanje Dnevnog reda sednice Odbora, za reč se javio Saša Radulović, član Odbora, koji je predložio da se osma sednica Odbora odloži i zakaže za dan kad ne bude zasedala Narodna skupština, jer, kako je istakao smatra da nije u redu da Odbor održi sednicu dok istovremeno zaseda Narodna skupština.

Odbor nije prihvatio, većinom glasova, predlog Saše Radulovića, člana Odbora, da se odloži sednica Odbora (sa jednim glasom za, osam protiv i jednim uzdražnim).

Na predlog predsednika Odbora, većinom glasova (sa devet glasova za, jedan nije glasao) je usvojen predložen dnevni red

D n e v n i r e d:

1. Razmatranje amandmana na Predlog zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za budžetsku podršku, koji je podnela Vlada;

2. Razmatranje amandmana na Predlog zakona o potvrđivanju Sporazuma o osnivanju Fonda za zapadni Balkan, sa Statutom Fonda za zapadni Balkan, koji je podnela Vlada;

3. Razmatranje amandmana na Predlog zakona o izmenama i dopunama Zakona o plovidbi i lukama na unutrašnjim vodama, koji je podnela Vlada.

Prva tačka dnevnog reda. Razmatranje amandmana na Predlog zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za budžetsku podršku, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za budžetsku podršku i smatra da je u skladu sa Ustavom i pravnim sistemom Republike Srbije amandman na član 1. koji je podneo narodni poslanik Zoran Živković.

Odbor je odluku doneo većinom glasova (sa sedam glasova za, dvoje nije glasalo).

Odbor je razmotrio i smatra da nije u skladu sa Ustavom i pravnim sistemom Republike Srbije amandman na član 3. koji je podneo narodni poslanik Zoran Živković

Odbor je odluku doneo većinom glasova (sa osam glasova protiv, jedan nije glasao ).

Na osnovu člana 163. stav 2. Poslovnika Narodne skupštine, Odbor je odbacio kao nepotpune sledeće amandmane:

- kojim se posle člana 1. dodaje novi član 1a, koji je podneo narodni poslanik Saša Radulović;

- kojim se posle člana 1. dodaje novi član 1b, koji je podneo narodni poslanik Saša Radulović;

- kojim se posle člana 1. dodaje novi član 1v, koji je podneo narodni poslanik Saša Radulović;

- na član 2. koji je podneo narodni poslanik Zoran Živković.

Odbor je odluku doneo većinom glasova (sa osam glasova za, jedan nije glasao ).

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje amandmana na Predlog zakona o potvrđivanju Sporazuma o osnivanju Fonda za zapadni Balkan, sa Statutom Fonda za zapadni Balkan, koji je podnela Vlada.

U diskusiji po ovoj tački dnevnog reda učestvovali su Miroljub Stanković, član Odbora i Đorđe Komlenski,predsednik Odbora.

Odbor je u skladu sa članom 164. Poslovnika Narodne skupštine razmotrio amandman na Predlog zakona o potvrđivanju Sporazuma o osnivanju Fonda za zapadni Balkan, sa Statutom Fonda za zapadni Balkan i smatra da je u skladu sa Ustavom i pravnim sistemom Republike Srbije amandman na član 1. koji je podneo narodni poslanik Saša Radulović.

Odbor je odluku doneo većinom glasova (sa osam glasova za, jedan nije glasao ).

Za izvestioca Odbora na sednici Narodne skupštine određen je predsednik Odbora.

Treća tačka dnevnog reda. Razmatranje amandmana na Predlog zakona o izmenama i dopunama Zakona o plovidbi i lukama na unutrašnjim vodama, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o plovidbi i lukama na unutrašnjim vodama i smatra da su u skladu sa Ustavom i pravnim sistemom Republike Srbije amandmani:

- na član 44. koji je podneo Odbor za prostorno planiranje, saobraćaj, infrastrukturu i telekomunkiacije;

- na član 49. koji je podneo Odbor za prostorno planiranje, saobraćaj, infrastrukturu i telekomunkiacije.

Odbor je odluku doneo jednoglasno (sa devet glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 15,22 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski